May'diira Hun'ath/hu

May'diira Hun'ath, egy Sötételf Nekromanta.

Élete
A föld alatt megbújó világ még ma is többnyire feltérképezetlen a felszínen élők számára, még lakói sem ismerik minden titkát. Örök éjszaka uralta feltáratlan barlangrendszerek, visszhangot verő fekete odúk, s sziklák között csörgedező vízfolyások melyek habjain soha nem csillant meg az éltető napfény. És fény mégis akad, sápatag habár és csalóka, felszínlakók számára túl kevés... ám azok számára akik ezt a világot bóklásszák és törékeny alapokon nyugvó uralmuk alatt tartják, nekik éppen elég. Ki ne hallott volna a sötét elfekről és rémtetteikről, s a bölcsek akik az utóbbi időben mindezt túlzásoknak tartják talán tudatlanabbak azoknál az egyszerű paraszt embereknél, akik sötét meséket szentül hiszik... mert ez kegyetlen világ, és egy ilyen világ néma viharát csak azok lovagolhatják meg igazán, kik maguk is hasonlatosak ahhoz

Ebbe a világban született és nevelkedett ezidáig May'diira, egy olyan klánban ami sokban különbözött a többitől. Habár a Mori Templa nem olyan népes mint a Gurtha Ndengin, s nem olyan körmönfont mint a 🇭🇺, a megfontoltságuk és erős öntudatuk pótolja hiányosságaikat. Nem tudni hogy miért is kerültek nők a klán élére és hogy ebbe miért nem szólt bele a másik kettő, de ennek ellenére a rossz hírek terén a Mori Templa sem marad le mögöttük. A feminin elit nem tűr ellenszegülést és nem ismer végső meghátrálást, így a döntéseket és dogmákat nem lehet megmásítani. Ezért is szenteltek figyelmet a kis May'diira életének kezdetektől fogva, lánynak született így sorsa az lett hogy intellektuálisan gyarapodjon és egyszer majd ő is irányítson. Különös tekintettel kiváló mágikus potenciáljára, anyja, ki nagy tekintélyű asszony, úgy döntött hogy összes gyermeke közül őt válassza ki arra hogy a klán legígéretesebb gyermekeinek járó nevelés részese legyen. Így hát más tipegő korú kislányokkal együtt külön választották őt is a családi körétől - anyját leszámítva. Nem sokáig volt része játékokban, legtanulékonyabb korában lévén kezdetektől tanították a mágikus tudományok nyelveire a sötét elfek anyanyelve mellett, s amint megcsillantak az értelem szikrái, a tanulás intenzívebbé vált. Öt éves korában már ha felszínesen és naiv módon is, de ismerte a kultúrájukat és az ő szerepét a rendszerben. Bár ízig-vérig gyermek maradt továbbra is - amiben nem volt semmi meglepő vagy példátlan, elméje befogadta a halál és a szenvedés valóságát és értelmét. Míg egy felszíni elfet vagy embert szüleik óvják ezen dolgok korai megismerésétől, nevelői társaságában nem egyszer nézte végig hogyan sorvadnak gödreikben vagy múlnak ki erőszakos halállal a sötét elfek foglyai. Szánalom és undor helyett így közömbösséget és hidegvért tanult, s az "alsóbbrendű" fajok megfelelő sorsát ha azok tilosban járnak. De nem vált bolonddá, hiszen gyakran elmagyarázták neki is, hogy semmilyen körülmények között ne becsülje alá más fajok képességeit vagy ravaszságát. Minden amit tanult mélyen szöget ütött a fejében, tanulékonysága pedig további fejlődését is biztosította

Hetedik életévében végül tanítói döntöttek úgy, hogy kiválasztják egy különlegesnek mondható kísérlet alanyává hogy megtudják mennyire képes egy sötét elf gyermek egyedül, tanulmányaira utalva boldogulni a felszínen. Természetesen jól tudták hogy tudása veszélybe sodorhatja, de azt is hogy az meg is védheti jobb esetekben. Néhány hónapra rá tehát a felszínre küldték, hogy "bizonyítsa be rátermettségét, szerezzen tapasztalatokat odafent, és járjon túl a felszínlakók eszén saját szakállára". Mondani sem kell hogy felkeltette az érdeklődését, bár még nem tudta hogy nehezebb lesz mint aminek hangzott

Azt mondják hogy a látszat néha csalóka, ellenben azt is hogy a külső jellemzi a belsőt is. Kevesen emelkednek felül a két szélsőség valamelyikének vallásán, s ismerik el hogy a kettő gyakran jár együtt, persze megfelelő szempontokból nézve. May'deera a Mori Templa klán egy jellemzően konzervatív és rideg frakciójába született (Hun'ath), korán kezdődő nevelése ugyebár legkevésbé csupán egy dolgot nem volt képes a végletekig befolyásolni: a tényt hogy még csupán egy kislány, amivel kíváncsiság és változási hajlam jár együtt még sok eljövendő éven keresztül, s ahogy egyre több dolgot tanul meg a felszínről úgy fejlődik világnézete is. Hogy miként alakul a sorsa, még a jövő zenéje, de hogy előbb vagy utóbb akadályokba ütközik az szinte teljesen bizonyos

A kíváncsi May'diira nem teljesen ártatlan, hiszen jó nevelést kapott. Vannak saját tervei is, nem buta és ki akar használni minden adódó lehetőséget a saját előnyére. Noha alapjában véve nem sok esélye lenne odakint, a fürge gyermek tudja miként próbálhat kikerülni egy fegyver útjából, s a több mint kezdő varázstudománya csökkenti ennek a szükségességét. A magánál tartott tőrt nem igazán tudja használni, de a kis útitáskájában rejlő csontok nem egy kíváncsi gyermek talált játékszerei... hiszik majd ha látják, úgy bizony! Persze, a kényelmes és védett életnek most már vége, és az Apanonalamment még egyáltalán nem is beszéli. Talán ez a fenti világ is vadabb mint ahogy előre gondolta, s a napsütést csak lassan szokja majd meg. Márpedig a nappalok idefent néha ugyancsak forrók, az otthon pedig már most hiányzik.

Az eredeti FRPG-ben
May'diira a fórumon 2011 Július 3-án jelent meg, pontosan 8:49-kor. Több kalandban is részt vett, többek közt 🇭🇺dal: Ashram Érkezése.

A 2013-as játékban


Tervezve volt, hogy May'diira egy játszható csapattárs lesz a játékban, de a játék sohasem ment túl a tervezési szintnél, és nem lett belőle semmi.